ddrg/super_eurlex huggingface dataset:
DA Den Europæiske Unions Tidende C 285/51

Sag anlagt den 9. september 2008 — Nederlandene mod Kommissionen

(Sag T-380/08)

(2008/C 285/92)

Processprog: nederlandsk

Parter

Sagsøger: Kongeriget Nederlandene (ved C. Wissels og M. de Mol, som befuldmægtigede)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 30. juni 2008, reference nr. SG.E3/MV/psi D(2008) 5364, annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Ved Kommissionens beslutning af 13. september 2006 i sag nr. COMP/F/38.456 — Bitumen (NL) (1) har Kommissionen pålagt et stort antal vejanlægsfirmaer, samt leverandører og købere af vejanlægsbitumen bøder for overtrædelse af artikel 81 EF. Kommissionen har ikke offentliggjort alle oplysninger i denne beslutning. Forskellige statslige og ikke-statslige juridiske personer, herunder Kongeriget Nederlandene, påstår at have lidt alvorlige skade som følge af disse virksomheders handlinger. Da det i forhold til erstatning for skade er meget nyttigt at have adgang til disse oplysninger, har Kongeriget Nederlandene i henhold til artikel 6, stk. 1, i forordning (EF) nr. 1049/2001 (2) begæret aktindsigt i den fuldstændige, ucensurerede version af beslutningen af 13. september 2006. Ved beslutning af 30. juni 2008 har Kommissionen givet afslag på denne begæring.

Til støtte for søgsmålet har Kongeriget Nederlandene for det første gjort gældende, at den anfægtede beslutning er i strid med retten til aktindsigt i henhold til artikel 255 EF, sammenholdt med artikel 1, stk. 4, i forordning nr. 1049/2001.

For det andet har det gjort gældende, at Kommissionen i henhold til artikel 4, stk. 6, i forordning nr. 1049/2001 skulle have givet delvis adgang til aktindsigt.

For det tredje er den anfægtede beslutning i strid med proportionalitetsprincippet.

For det fjerde er den anfægtede beslutning i strid med artikel 253 EF, da den ikke er tilstrækkeligt begrundet.

Endelig er den anfægtede afgørelse for det femte i strid med artikel 10 EF sammenholdt med proportionalitetsprincippet.

(1) Kommissionens beslutning 2007/534/EF af 13.9.2006 om en procedure i henhold til artikel 81 i traktaten om oprettelse af Det Europæiske Fællesskab (Sag nr. COMP/F/38.456 — Bitumen (NL)) (meddelt under nummer K(2006) 4090) (EUT 2007 L 196, s. 40).

(2) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
DA Den Europæiske Unions Tidende C 285/42

Sag anlagt den 11. august 2008 — Bull m.fl. mod Kommissionen

(Sag T-333/08)

(2008/C 285/79)

Processprog: fransk

Parter

Sagsøgere: Bull SAS (Les Clayes-sous-Bois, Frankrig), Unisys Belgium SA (Bruxelles, Belgien) og Tata Consultancy Services (TCS) SA (Capellen, Luxembourg) (ved avocats B. Lombaert og M. van der Woude)

Sagsøgt: Kommissionen for De Europæiske Fællesskaber

Sagsøgernes påstande

— Den anfægtede beslutning annulleres, det vil sige: — afslaget på Consortium B-Trusts bud — beslutningen om ikke at tildele kontrakten — beslutningen om at indlede et udbud efter forhandling.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har anfægtet Kommissionens beslutning om ikke at antage sagsøgernes bud inden for rammerne af udbudsproceduren om kontrakten »DIGIT/R2/PO/2007/024 — Præstation af forvaltede ydelser« (EUT 2007, S 159-197776), og beslutningen om ikke at tildele kontrakten i mangel af tilfredsstillende bud og indlede et udbud efter forhandling.

Til støtte for søgsmålet har sagsøgerne indledningsvis gjort gældende, at den anfægtede beslutning ikke blev truffet i overensstemmelse med reglerne om tildeling af kompetencer inden for Kommissionen, idet beslutningen blev truffet af en »Acting Head of Unit«. Det er sagsøgernes opfattelse, at det ikke er blevet godtgjort, at den, der har udstedt retsakten, virkelig havde kompetence til at vedtage en sådan beslutning på Kommissionens vegne.

Sagsøgerne har for det andet gjort gældende, at Kommissionen har tilsidesat sin begrundelsespligt, idet det ikke i beslutningen begrundes, hvorfor den fandt, at visse priser i sagsøgernes bud var unormalt lave, og at buddet ikke overholder de relevante lovbestemmelser i tilfælde af, at kontrakten gennemføres i Bruxelles eller Luxembourg.

Sagsøgerne har endelig gjort gældende, at Kommissionen har tilsidesat kontrolproceduren i forbindelse med prisernes rigtighed, i det omfang hvor i) Kommissionen har udelukket sagsøgernes bud på grundlag af proceduren for unormalt lave priser, hvorimod buddet var økonomisk solidt, ii) Kommissionen ikke har taget hensyn til grunde, som blev fremført af sagsøgerne, og iii) den anfægtede beslutning ikke hviler på nøjagtige faktiske omstændigheder.
DA Den Europæiske Unions Tidende C 285/51

Sag anlagt den 10. september 2008 — Portugal mod Kommissionen

(Sag T-378/08)

(2008/C 285/91)

Processprog: portugisisk

Parter

Sagsøger: Den Portugisiske Republik (ved L. Inez Fernandes og J. de Oliveira, som befuldmægtigede)

Sagsøgt: Kommissionen for De Europæiske Fællesskaber

Sagsøgerens påstande

— Principalt annulleres betalingsanmodningen fra generaldirektøren for Generaldirektoratet for det Indre Marked og Tjenesteydelser, som meddelt ved skrivelse MARKT/C2/PMS/bmgD(2008) 13692, af 15. juli 2008 vedrørende »Anmodning om betaling af tvangsbøden, som Den Portugisiske Republik blev pålagt til opfyldelse af dommen i sag C-70/06, Kommissionen mod Den Portugisiske Republik«.

— Subsidiært annulleres denne betalingsanmodning i det omfang, den har retsvirkninger for tiden efter den 29. januar 2008.

— Kommissionen for De Europæiske Fællesskaber tilpligtes at betale sagens omkostninger, eller — hvis Retten nedsætter tvangsbøden — hver part pålægges at bære sine egne omkostninger.

Søgsmålsgrunde og væsentligste argumenter

Den Portugisiske Republik har gjort gældende, at den ved lov 67/2007, hvorved lovdekret nr. 48051 udtrykkeligt blev ophævet, fuldt ud har opfyldt Domstolens domme.

Endvidere har Den Portugisiske Republik gjort gældende, at generaldirektøren for Generaldirektoratet for det Indre Marked og Tjenesteydelser ikke har kompetence til at udstede den anfægtede anmodning, at Den Portugisiske Republiks ret til forsvar herved ikke sikres, at anmodningen savner hjemmel, og at den er udstedt under tilsidesættelse af væsentlige formforskrifter.
DA Den Europæiske Unions Tidende C 285/44

Sag anlagt den 26. august 2008 — Aragonesas Industrias y Energía mod Kommissionen

(Sag T-348/08)

(2008/C 285/82)

Processprog: engelsk

Parter

Sagsøger: Aragonesas Industrias y Energía, SA (Barcelona, Spanien) (ved lawyers I. Forrester, K. Struckmann, P. Lindfelt og J. Garcia-Nieto Esteva)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning af 11. juni 2008 i sag COMP/F/38.695 — Natriumchlorat annulleres i det omfang, den vedrører Aragonesas.

— Subsidiært, ændres beslutningens artikel 1 og 2, således at den bøde, der er pålagt Aragonesas, ophæves eller nedsættes væsentligt.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgeren i henhold til artikel 230 EF nedlagt påstand om delvis annullation af Kommissionens beslutning K(2008) 2626 endelig udg. af 11. juni 2008 i sag COMP/F/38.695 — Natriumchlorat om en procedure i henhold til artikel 81, stk. 1, EF og EØS-aftalens artikel 53, stk. 1, i det omfang, den vedrører sagsøgeren. Subsidiært har sagsøgeren nedlagt påstand om en ændring af beslutningens artikel 1 og 2, for så vidt som sagsøgeren herved pålægges en bøde.

Sagsøgeren har gjort to anbringender gældende til støtte for sine påstande.

For det første har sagsøgeren gjort gældende, at Kommissionen begik en åbenbar bedømmelsesfejl, da den fastslog, at sagsøgeren havde deltaget i et kartel fra 1994 til 2000, hvor der blev fordelt salgsmængder og fastsat priser for natriumchlorat. Sagsøgeren har anført, at de beviser, Kommissionen har fremlagt i beslutningen, ikke er tilstrækkelige til at opfylde de retlige krav til dokumentation for sagsøgerens deltagelse i en enkelt, vedvarende overtrædelse.

For det andet har sagsøgeren anført, at der er sket en tilsidesættelse af proportionalitetsprincippet og princippet om ligebehandling, idet Kommissionen, da den beregnede bødens grundbeløb

— foretog en forkert vurdering af overtrædelsens grovhed for så vidt angår sagsøgeren

— uretmæssigt anvendte det forhøjede grundbeløb (»startbøden«) i forhold til sagsøgeren

— ikke foretog en korrekt bedømmelse af overtrædelsens varighed, og
—

Tilsidesættelse af reglerne om moderselskabets ansvar for overtrædelser begået af et datterselskab i det omfang, Kommissionen har begået faktiske fejl ved at fastslå, at Elf Aquitaine havde en afgørende indflydelse på sagsøgerens handelspolitik.
DA Den Europæiske Unions Tidende C 285/49

Sag anlagt den 5. september 2008 — Abouchar mod Kommissionen

(Sag T-367/08)

(2008/C 285/89)

Processprog: fransk

Parter

Sagsøger: Michel Abouchar (Dakar, Senegal) (ved avocats B. Dubreuil Basire og J.-J. Lorang)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at ansatte ved Kommissionen/Den Europæiske Udviklingsfond (EUF) har begået ansvarspådragende fejl under udøvelsen af deres hverv.

— Det fastslås, at Kommissionen/EUF har tilsidesat bestemmelserne i artikel 155 EF, artikel 311 i den fjerde Lomé-konvention og de almindelige principper om god forvaltningsskik, bistandspligt og beskyttelse af den berettigede forventning.

— Det fastslås, at disse fejl direkte har forvoldt et tab for sagsøgeren, og Kommissionen/EUF tilpligtes in solidum at betale sagsøgeren et samlet beløb på 4 500 000 EUR i skadeserstatning.

— Kommissionen/EUF tilpligtes at betale sagsøgeren et beløb på 100 000 EUR til dækning af de udenretlige omkostninger, sagsøgeren har måttet afholde.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med søgsmålet med påstand om erstatning uden for kontraktforhold ønsker sagsøgeren fastslået, at Kommissionen har tilsidesat finansforordningerne om iværksættelse af 6. og 7. Europæiske Udviklingsfond (herefter »EUF«) samt konventionerne mellem Fællesskabet og landene i Afrika, Caribien og Stillehavet (»AVS-landene«), benævnt »Lomé-konvention III« og »Lomé-konvention IV« (1) inden for rammerne af forvaltningen af EUF's midler vedrørende et projekt om finansiering til fordel for små og mellemstore virksomheder i Saint-Louisregionen i Senegal.

Sagsøgeren, der konkret fik tildelt et lån i relation til et projekt vedrørende dyrkning af grøntsager i den berettigede region, er af den opfattelse, at den fejlagtige forvaltning og det underslæb, som ansatte ved Kommissionen angiveligt har gjort sig skyld i, har medført en øjeblikkelig standsning af det landbrugsprojekt, han har etableret inden for rammerne af Den Europæiske Udviklingsfond.

Sagsøgeren har i det væsentlige påberåbt sig, at Kommissionen har udvist to ansvarspådragende forhold, der kan udløse Fællesskabets erstatningsansvar uden for kontraktforhold. Sagsøgeren har konkret gjort gældende, at der — dels som følge af de fejl, der er begået af EF-ansatte under udøvelsen af deres hverv, dels som følge af den manglende kontrol med de midler, der er stillet til rådighed af Kommissionen — foreligger en tilsidesættelse af artikel 155 EF og artikel 311 i den fjerde Lomé-konvention samt af almindelige principper om god forvaltningsskik, bistandspligt og beskyttelse af den berettigede forventning.

(1) Med virkning fra den 23.6.2000 er Lomé-konventionen blevet erstattet af Cotonouaftalen (EUT L 317, s. 3). Sagsøgeren henviser imidlertid i stævningen fortsat til Lomé III-konventionen og Lomé IV-konventionen.
—

1 447 249,00 EUR eller et andet, højere eller lavere under sagen fastsat beløb som erstatning for virksomhedens forringede driftsresultat for regnskabsåret afsluttet 30. juni 2003 i forhold til det opnåede resultat, når investeringsprogrammet var fuldført, med genansættelse af beløbet fra den 1. juli 2003 til domsafsigelsen, og
DA Den Europæiske Unions Tidende C 285/45

Sag anlagt den 25. august 2008 — Matratzen Concord mod KHIM — Barranco Schnitzler og Barranco Rodriguez (MATRATZEN CONCORD)

(Sag T-351/08)

(2008/C 285/84)

Stævningen er affattet på tysk

Parter

Sagsøger: Matratzen Concord GmbH (Köln, Tyskland) (ved Rechtsanwalt J. Albrecht)

Sagsøgt: Kontoret for Harmonisering i det Indre Marked (Varemærker og Design)

De andre parter i sagen for appelkammeret: Pablo Barranco Schnitzler (Sant Just Desvern, Spanien) og Mariano Barranco Rodriguez (Sant Just Desvern)

Sagsøgerens påstande

— Afgørelse truffet den 30. maj 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1034/2007-2) annulleres.

— Harmoniseringskontoret tilpligtes at betale sagens omkostninger, herunder omkostningerne afholdt i forbindelse med sagen for appelkammeret.

Søgsmålsgrunde og væsentligste argumenter

Ansøger om EF-varemærket: Matratzen Concord GmbH

Det omhandlede EF-varemærke: Figurmærket »MATRATZEN CONCORD« for varer i klasse 10, 20 og 24 (ansøgning nr. 3 355 369)

Indehaver af det i indsigelsessagen påberåbte varemærke eller tegn: Pablo Barranco Schnitzler og Mariano Barranco Rodriguez

Det i indsigelsessagen påberåbte varemærke eller tegn: Det nationale ordmærke »MATRATZEN« for varer i klasse 20

Indsigelsesafdelingens afgørelse: Afslag på varemærkeansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet der mellem de omtvistede varemærker ikke foreligger nogen risiko for forveksling, samt tilsidesættelse af forordningens artikel 43, stk. 2, da det ikke er godtgjort, at der er gjort reel brug af det til støtte for indsigelsen påberåbte varemærke.
DA Den Europæiske Unions Tidende C 285/45

Sag anlagt den 26. august 2008 — Uralita mod Kommissionen

(Sag T-349/08)

(2008/C 285/83)

Processprog: engelsk

Parter

Sagsøger: Uralita, SA (Madrid, Spanien) (ved I. Forrester, QC og lawyers K. Struckmann, P. Lindfelt og J. Garcia-Nieto Esteva)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning af 11. juni 2008 i sag COMP/F/38.695 — Natriumchlorat, i det omfang den angår Uralita

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgeren nedlagt påstand om delvis annullation i henhold til artikel 230 EF af Kommissionens beslutning K(2008) 2626 endelig udg. af 11. juni 2008 i sag COMP/F/38.695 — Natriumchlorat, om en procedure i henhold til artikel 81, stk. 1, EF, og EØS-aftalens artikel 53, i det omfang sagsøgeren herved pålægges ansvar in solidum for den tilsidesættelse, Aragonesas angiveligt begik, i hvilket selskab sagsøgeren deltog fra 16. december 1996 til 9. februar 2000.

Sagsøgeren har gjort to anbringender gældende til støtte for sine påstande.

For det første har sagsøgeren gjort gældende, at Kommissionen gjorde sig skyldig i en urigtig retsanvendelse, da den pålagde Uralita ansvar for Aragonesas adfærd på grundlag af reglen om moderselskabets ansvar.

For det andet har sagsøgeren gjort gældende, at Kommissionen fejlagtigt pålagde Uralita ansvaret for Aragonesas adfærd på grund af en overtagelse.
DA Den Europæiske Unions Tidende C 285/53

Sag anlagt den 22. september 2008 — Stowarzyszenie Autorów »ZAiKS« mod Kommissionen

(Sag T-398/08)

(2008/C 285/94)

Processprog: polsk

Parter

Sagsøger: Stowarzyszenie Autorów »ZAiKS« (Warszawa, Polen) (ved radcowie prawni B. Borkowska og M. Błeszyński)

Sagsøgt: Kommissionen for De Europæiske Fællesskaber

Sagsøgerens påstande

— Artikel 3 og artikel 4, stk. 2 og 3 (i det omfang den vedrører artikel 3) i Kommissionens beslutning af 16. juli 2008 om en procedure efter EF-traktatens artikel 81 og EØS-aftalens artikel 53 (sag COMP/C2/38.698 — CISAC) annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har i nærværende sag nedlagt påstand om annullation af Kommissionens beslutning af 16. juli 2008 om en procedure efter EF-traktatens artikel 81 og EØS-aftalens artikel 53 (sag COMP/C2/38.698 — CISAC) for så vidt som den vedrører samordnet praksis, som omhandler betingelserne for forvaltning af rettighederne til offentlig fremførelse af musikværker og forvaltningsselskabernes udstedelse af den tilsvarende licens i form af de medlemsrestriktioner, som anvendes i aftaler om gensidig repræsentation, således som de er fastsat i International Confederation of Societies of Authors and Composers' standardkontrakt (CISAC's standardkontrakt) eller anvendes i praksis.

Til støtte for sit søgsmål har sagsøgeren fremført følgende anbringender:

— Ingen alsidig afvejning af samtlige væsentlige forudsætninger for en korrekt fortolkning af begrebet »samordnet praksis« som følge af en ufuldstændig hensyntagen til sagens faktiske omstændigheder og manglende hensyntagen til alle de uadskillelige og indbyrdes forbundne elementer, som er knyttet til udnyttelsen af ophavsrettigheder.

— Mangelfuld bedømmelse af de grunde, hvorpå det i aftalerne om gensidig repræsentation valgte områdeprincip.

— Mangelfuld fremstilling og bedømmelse af følgerne af en eventuel ændring af den nuværende ordning for udnyttelse af ophavsrettigheder.
—

Den Hellenske Republiks søgsmål antages til realitetsbehandling, og den anfægtede beslutning annulleres i sin helhed, subsidiært ændres Kommissionens beslutning således, at der ikke foretages nogen korrektion inden for sektoren for markafgrøder for høstårene 2004 og 2005, eller at korrektionen under alle omstændigheder begrænses til 5 % og kun for så vidt angår udgifterne til hård hvede.
DA Den Europæiske Unions Tidende C 285/48

Appel iværksat den 26. august 2008 af Chantal De Fays til prøvelse af dom afsagt den 17. juni 2008 af Personaleretten i sag F-97/07, De Fays mod Kommissionen

(Sag T-355/08 P)

(2008/C 285/87)

Processprog: fransk

Parter

Appellant: Chantal De Fays (Bereldange, Luxembourg) (ved avocat F. Moyse)

Den anden part i appelsagen: Kommissionen for De Europæiske Fællesskaber

Appellantens påstande

— Appellen antages til realitetsbehandling.

— Den appellerede dom ophæves.

— Appellanten gives medhold i de annullationspåstande, som hun nedlagde for Personaleretten.

— Kommissionen tilpligtes at betale sagens omkostninger ved begge instanser.

Anbringender og væsentligste argumenter

Med denne appel har appellanten nedlagt påstand om ophævelse af Personalerettens dom af 17. juni 2008 i sag F-97/07, hvorved Personaleretten forkastede det søgsmål, hun havde anlagt til prøvelse af ansættelsesmyndighedens afgørelse af 21. november 2006 vedrørende anvendelse af vedtægtens artikel 60.

Til støtte for appellen har appellanten fremsat to anbringender:

Appellanten har for det første anført, at Personaleretten begik en retlig fejl ved fastsættelsen af den tidsmæssige gyldighed af afgørelsen af 21. november 2006, hvorved administrationen dels erklærede, at hendes fravær var uberettiget fra den 19. oktober 2006 at regne, dels fratog hende retten til vederlag i hele den periode, der oversteg hendes årlige ferie. Appellanten har nemlig gjort gældende, at Personaleretten har lagt til grund, at retsvirkningerne af den omtvistede afgørelse kun gjaldt fra den 19. oktober 2006 til den 13. december 2006, nemlig til det tidspunkt, hvor administrationen modtog en lægeerklæring, der berettigede appellantens fravær, selv om retsvirkningerne faktisk stadig gælder. Denne retlige fejl er en konsekvens af en fejlagtig retlig vurdering af de faktiske omstændigheder, hvilket efter appellantens opfattelse fremgår af sagsakterne.

For det andet har appellanten anført, at den omstændighed, at Personaleretten støttede en fastholdelse af afbrydelsen af udbetalingen af det appellanten tilkomne vederlag på, at der foreligger en stiltiende afgørelse, resulterede i en retlig fejl, der indebærer en tilsidesættelse af vedtægtens artikel 25, andet afsnit, artikel 59, stk. 1, og artikel 60 samt af Kommissionens interne forskrifter for udøvelsen af de beføjelser, der tilkommer ansættelsesmyndigheden, og af retten til forsvar.
DA Den Europæiske Unions Tidende C 301/47

Sag anlagt den 10. september 2008 — Advance Magazine Publishers mod KHIM — Capela & Irmãos (VOGUE)

(Sag T-382/08)

(2008/C 301/80)

Stævningen er affattet på engelsk

Parter

Sagsøger: Advance Magazine Publishers, Inc. (New York, De Forenede Stater) (ved lawyer M. Esteve Sanz)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: J. Capela & Irmãos, Lda. (Porto, Portugal)

Sagsøgerens påstande

— Afgørelse truffet den 30. juni 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 328/2003-2) omgøres således, at det fastslås, at sagsøgerens klage for appelkammeret er velbegrundet, og at indsigelsen som følge heraf forkastes, samt at det omhandlede EF-varemærke antages til registrering.

— Subsidiært, afgørelse truffet den 30. juni 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 328/2003-2) annulleres.

— Harmoniseringskontoret og — i givet fald — den anden part i sagen for appelkammeret tilpligtes at betale sagens omkostninger, inklusive de omkostninger, der er pådraget i forbindelse med sagen for appelkammeret ved Harmoniseringskontoret.

Søgsmålsgrunde og væsentligste argumenter

Ansøger om EF-varemærket: Advance Magazine Publishers, Inc.

Det omhandlede EF-varemærke: Ordmærket »VOGUE« for varer og tjenesteydelser i klasse 9, 14, 16, 25 og 41

Indehaver af det i indsigelsessagen påberåbte varemærke eller tegn: J. Capela & Irmãos, Lda

Det i indsigelsessagen påberåbte varemærke eller tegn: Den portugisiske varemærkeregistrering nr. 143 183 af ordmærket »VOGUE Portugal« for varer i klasse 25; det portugisiske selskabsnavn nr. 32 046 »VOGUE-SAPATARIA«

Indsigelsesafdelingens afgørelse: Der gives medhold i indsigelsen i dens helhed

Appelkammerets afgørelse: Afslag på klagen

Søgsmålsgrunde: i) Artikel 43, stk. 2 og 3, i Rådets forordning (EF) nr. 40/94 og regel 22 i Kommissionens forordning nr. 2868/95 (1) er tilsidesat, eftersom appelkammeret fejlagtigt vurderede, at den af J. Capela & Irmãos, Lda. fremlagte dokumentation udgjorde bevis for reel brug af det ældre varemærke, ii) artikel 8, stk. 1, litra b), i Rådets forordning (EF) nr. 40/94 er tilsidesat, da appelkammeret fejlagtigt fastslog, at de omtvistede varer er af lignende art., og iii) artikel 61, stk. 1, og artikel 62, stk. 2, i Rådets forordning (EF) nr. 40/94 er tilsidesat, for så vidt som appelkammeret fejlagtigt lagde til grund for sin afgørelse, at Advance Magazine Publishers undlod at anfægte Indsigelsesafdelingens afgørelse for så vidt angår beviset for brug eller for, at de omtvistede varer og tjenesteydelser er af lignende art, samt det forhold, at Advance Magazine Publishers i indsigelsessagen indirekte medgav, at der var ført tilstrækkeligt bevis for brug.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).